(1) Žiadosť o voľbu poštou musí zaslať na adresu obecného (mestského, miestneho) úradu 
      v mieste svojho trvalého pobytu tak, aby bola doručená najneskôr 50 dní predo dňom 
      volieb, t.j. 20. 1. 2012 (vzor žiadosti - Dokumenty na stiahnutie).
2)	Obec (mesto, mestská časť) na adresu v cudzine, ktorú volič uviedol v žiadosti, najneskôr 35 dní predo dňom volieb (t.j. najneskôr 4. 2. 2012) zašle obálku, ktorá obsahuje:
   -   hlasovacie lístky - počet bude totožný s počtom zaregistrovaných kandidátnych listín,
-   obálku - s odtlačkom úradnej pečiatky obce (mesta, mestskej časti); je určená na vloženie jedného hlasovacieho lístka,
-   poučenie o spôsobe hlasovania - spôsob úpravy hlasovacieho lístka,
-   návratnú obálku  - s heslom „VOĽBA POŠTOU“,
                                - adresou obecného (mestského, miestneho) úradu ako adresáta a   
		  - adresou voliča v cudzine ako odosielateľa.
  
Hlasovanie 
Vybrať jeden hlasovací lístok ....
Po rozhodnutí, ktorému kandidujúcemu subjektu chce volič odovzdať svoj hlas, vyberie zo sady jeden hlasovací lístok, ktorý môže bez ďalšej úpravy vložiť do obálky a túto zalepí. 
Prednostný hlas ....
Ak sa volič rozhodne dať niektorému z kandidátov uvedených na hlasovacom lístku prednostný hlas, zakrúžkuje poradové číslo uvedené pred menom kandidáta. Prednostný hlas môže dať volič najviac štyrom kandidátom. Ak volič zakrúžkuje vyšší počet poradových čísiel ako štyri, na prednostné hlasy sa pri zisťovaní výsledkov hlasovania nebude prihliadať, ale započíta sa v prospech kandidujúceho subjektu. 
Vložiť hlasovací lístok do obálky ....
Volič musí vložiť hlasovací lístok do obálky s odtlačkom úradnej pečiatky obce (mesta, mestskej časti), túto zalepí a vloží  do návratnej obálky s heslom „voľba poštou“. 
Odoslať návratnú obálku ....
Návratnú obálku odošle poštou. Na návratnej obálke musí byť uvedená adresa odosielateľa. Na základe nej okrsková volebná komisia vyznačí v zozname voličov, že volič zaslal návratnú obálku. Obálka s hlasovacím lístkom bude vložená do volebnej schránky.  
Odporúčame obálku odoslať doporučene (volič má doklad o odoslaní zásielky). Poštovné uhrádza volič.
 
Do výsledku hlasovania bude započítaný hlasovací lístok doručený obecnému (mestskému, miestnemu) úradu najneskôr v posledný pracovný deň predo dňom volieb,
t.j. v piatok 9. 3. 2012.